section_heading: Ranija povijest
paragraph_text: Ovo područje naseljeno je još od kamenog doba, a Polapski Slaveni naseljavaju otok u 5., 6. i 7. stoljeću. Vendska i skandinavska trgovačka naselje postojala su oko otoka. U 10. stoljeće na Usedomu se sigurno nalazilo slavensko naselje. Grad Osna uništili su Danci 1115./1119. U ovom razdoblju vrši se pokrštavanje lokalnog stanovništva pod vodstvom Ota Bambergskog. Planirani grad s utvrdom i tržnicom podignut je 1159. godine. Sve do sredine 13. stoljeća gradić Usedom bio je jedna od najdražih rezidencija pomeranskih vojvoda, iako je grad izgubio značenje pred Wolgastom i Szeczinom. Nakon desetljeća borbi između Slavena i Danaca počinje njemačko naseljavanje ovog područja. Na mjestu prijašnjeg slavenskog naselja osniva se njemački grad Usedom koji 1298. dobiva gradska prava. Premonstratenci osnivaju 1155. svoj samostan u blizini Usedoma, koji je kasnije premješten u selo Pudagla. U srednjem vijeku je dobar dio teritorija otoka pripadao samostanu. Za vrijeme Reformacije 1535. samostan je ukinut, a zgrada pretvorena u službenu zgradu Pomeranskog Vojvodstva.